gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8196, del 22-12-2017 (2017/10090)

Notificació de la sentència dictada en el judici verbal número 6/2017.
----------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10161


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 6/2017. [2017/10518]  
De: Fates Investsments, SL.  
Procuradora: Rosa María Correcher Pardo.  
Contra: Norma Beatriz González i Marisa Lima Olivato.  
Procuradora: M.ª Gloria Benlloch Soriano.  
En aquest procediment de judici verbal de desnonament per falta de pagament i reclamació de rendes seguit a instàncies de Fates Investsments, SL, contra Norma Beatriz González i Marisa Lima Olivato, s'ha dictada una sentència que té l'encapçalament i dispositiva com segueix:  
  
«Sentència número 194/2017  
Jutge que la dicta: Juan Francisco Mejías Gómez.  
Lloc: València.  
Data: 2 de juny de 2017.  
Part demandant: Fates Investsments, SL.  
Advocada: Edelmira Roig Alemany.  
Procuradora: Rosa María Correcher Pardo.  
Part demandada: Norma Beatriz González i Marisa Lima Olivato.  
Procuradora: M.ª Gloria Benlloch Soriano.  
Objecte del judici: desnonament per falta de pagament i reclamació de rendes.  
Dispositiva  
Estime la demanda formulada per la representació de Fates Investsments, SL, contra Norma Beatriz González i Marisa Lima Olivato, declare resolt el contracte d'arrendament de l'habitatge siti al carrer de Felipe Salvador número 3, 8a, de València, i condemne la part demandada a deixar l'habitatge esmentat lliure, vacu, expedit i a disposició de la part actora, sota l'advertència que, si no ho fa, es procedirà a fer-ne el llançament en el dia i hora a què a aquest efecte assenyale el servei de llançaments, si així ho sol·licita la part actora, així com a pagar quantitat de 6225,00 euros més els interessos legals, més les costes processals.  
  
I atés que les demandades esmentades, Norma Beatriz González i Marisa Lima Olivato, es troben en parador desconegut, expedisc aquest edicte a fi que els valga de notificació de forma deguda.  
  
València, 13 de juliol de 2017.- El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 8065, del 19-06-2017 (2017/4704)

Notificació de la sentència dictada en el judici verbal número 637/2016.
------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4704


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 637/2016. [2017/4704]  
Judici verbal (250.2) número 000637/2016  
Part demandant: María Luisa Pedro García.  
Part demandada: Ann Helen Fogg.  
Sobre: altres verbals.  
En el judici a què es fa referència s??ha dictat la resolució que, literalment, és com segueix:  
  
«Dispositiva  
Estime la demanada interposada per María Luisa Pedro García, representada per la procuradora dels tribunals Ana Isabel Feliu Daviu que actua sota la direcció tècnica de lletrat Vicente Alejo Senabre Gallego, contra Ann Helen Fogg, declarada en rebel·lia, i condemne la demandada, Ann Helen Fogg:  
1. A pagar a l'actora la suma de 820 euros, més els interessos legals.  
2. A realitzar a càrrec seu, com a condemna de fer, les obres d'instal·lació de la coberta, reparació i manteniment i conservació de l'immoble de propietat seua, tal com s'expressa en la pericial que s'adjunta com a document 4 de la demanda, emés per José Ignacio Plaza Ferrández.  
  
Tot això amb la imposició de les costes processals.  
Aquesta resolució no és ferma i, en contra, s'hi pot interposar un recurs d'apel·lació dins del termini de 20 dies comptador des que es notifique a les parts.  
Aquesta és la sentència que pronuncie, mane i firme.»  
  
Atés que es desconeix el domicili o la residència actuals de la part demandada, per la diligència d'ordenació de 12 de maig de 2017, la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat publicar aquest edicte al tauler d'anuncis del jutjat, per a portar a efecte la diligència de notificació de la sentència a Ann Helen Fogg.  
  
  
Dénia, 12 de maig de 2017.- La lletrada de l'Administració de justícia: Paloma Viñas Tormo.
Diari Oficial de la Generalitat Valenciana


Sumari del DOGV 8005, del 22-03-2017 (2017/2338)

Convocatòria per a la constitució d'una borsa de treball per a la contractació temporal de peons de residus.
------------------------------------------------------------------------------------------------------------

### Dades del document

Número de DOGV
:   8005

Data del DOGV
:   22-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2338


Data del document
:   14-03-2017

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la constitució d'una borsa de treball per a la contractació temporal de peons de residus. [2017/2338]  
Per mitjà del present anunci es fa pública la convocatòria per a la constitució d'una borsa de treball per a efectuar la contractació laboral temporal de peons de residus.  
   
Les bases íntegres de la dita convocatòria poden ser consultades en la pàgina web de VAERSA, Valenciana d'Aprofitament Energètic de Residus, SA, www.vaersa.com  
   
València, 14 de març de 2017.- El director general: Vicent Garcia i Llorens.
Diari Oficial de la Generalitat Valenciana


Sumari del DOGV 8180, del 29-11-2017 (2017/10946)

RESOLUCIÓ de 14 de novembre de 2017, de la Universitat d'Alacant, per la qual nomena Juan Manuel Cortell Tormo professor titular d'universitat en l'àrea de coneixement d'Educació Física i Esportiva.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10841


Data del document
:   14-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 de novembre de 2017, de la Universitat d'Alacant, per la qual nomena Juan Manuel Cortell Tormo professor titular d'universitat en l'àrea de coneixement d'Educació Física i Esportiva. [2017/10956]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF00596), convocada per la Resolució de 26 de juliol de 2017 (BOE 14.08.2017), de l'àrea de coneixement d'Educació Física i Esportiva, Departament de Didàctica General i Didàctiques Específiques, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt:  
  
  
Nomenar Juan Manuel Cortell Tormo, amb document nacional d'identitat número 72437473F, professor titular d'universitat de l'àrea de coneixement d'Educació Física i Esportiva, adscrita al departament de Didàctica General i Didàctiques Específiques.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 14 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7979, del 14-02-2017 (2017/1064)

Informació pública d'actualització de tarifes pel subministrament d'aigua potable a la zona Panorámica Golf de Sant Jordi.
--------------------------------------------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1064


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes pel subministrament d'aigua potable a la zona Panorámica Golf de Sant Jordi. [2017/1064]  
Quota grup electrògen:  
Per a tots els m³ : 0,0481 ?/m³  
Quota vigent d'un any des de l'1 de gener de 2017  
  
Sobre les presents tarifes s'aplicarà l- IVA d'acord amb el que estableix la Llei 37/1992, de 28 de desembre.  
Cosa que es fa pública.  
  
Sant Jordi, 7 de febrer de 2017.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8133, del 22-09-2017 (2017/8189)

CORRECCIÓ d'errades de la Resolució de 24 de juliol de 2017, del Rectorat, per la qual es convoquen proves selectives d'accés al grup A (subgrup A1), per promoció interna, sector d'administració especial, escala tècnica superior d'investigació, perfil: experimentació animal, d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8133

Data del DOGV
:   22-09-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8189


Data del document
:   19-09-2017

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 24 de juliol de 2017, del Rectorat, per la qual es convoquen proves selectives d'accés al grup A (subgrup A1), per promoció interna, sector d'administració especial, escala tècnica superior d'investigació, perfil: experimentació animal, d'aquesta universitat. [2017/8189]  
Advertida una errada material en la publicació de la Resolució de 24 de juliol de 2017, publicada en el Diari Oficial de la Generalitat Valenciana (DOGV) de 17 d'agost de 2017, es procedeix a rectificar el següent:  
  
En l'annex II, temari, en la versió en valencià,  
On diu:  
«37. Mètodes per a imatge in vivo basats en raigs X basats en PET: principis. Característiques dels equips. Limitacions. Procediment experimental»;  
  
Ha de dir:  
«37. Mètodes per a imatge in vivo basats en raigs X i basats en PET: principis. Característiques dels equips. Limitacions. Procediment experimental».  
  
Aquesta correcció d'errades no comporta ampliació del termini de presentació de sol·licituds de participació en les proves selectives.  
  
València, 19 de setembre de 2017.- El rector, p. d. (DOGV 27.01.2017), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 8107, del 17-08-2017 (2017/6887)

Convocatòria i bases específiques per a la provisió en propietat, per mitjà d'oposició pel torn lliure, d'una plaça d'intendent general de la policia local.
------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6887


Data del document
:   07-05-2017

Organisme emissor
:   Ajuntament d'Elda

Tipus de document
:   Anunci

Correcció d'errades

 Descriptors 

:   * Elda
    * concurs administratiu

Convocatòria i bases específiques per a la provisió en propietat, per mitjà d'oposició pel torn lliure, d'una plaça d'intendent general de la policia local. [2017/6887]  
En la pàgina web i tauler d'anuncis electrònic de l'Ajuntament, http://www.elda.es/recursos-humanos/convocatorias-acceso-libre/, així com en el Butlletí Oficial de la Província d'Alacant número 126, de data 4 de juliol de 2017, http://www.dip-alicante.es/bop2/pdftotal/2017/07/04\_126/2017\_005443.pdf, s'han publicat íntegres les bases específiques de la convocatòria per a la provisió en propietat, d'una plaça d'intendent general de la policia local, vacant en la plantilla de personal funcionari d'aquest Ajuntament i enquadrada en l'escala d'administració especial, subescala b) serveis especials, classe a) policia local i els seus auxiliars (escala superior), grup A1 dels establits en l'article 76 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, corresponent a l'oferta d'ocupació pública de 2014, publicada en el BOP número 113, de 13 de juny de 2014.  
  
El termini per a la presentació de sol·licituds serà de 20 dies hàbils, comptat des de l'endemà de la publicació d'aquest anunci en el Boletín Oficial del Estado.  
Cosa que es fa pública per a coneixement general.  
  
Elda, 7 de maig de 2017.- L'alcalde: Rubén Alfaro Bernabé.
Diari Oficial de la Generalitat Valenciana


Sumari del DOGV 8094, del 28-07-2017 (2017/6937)

RESOLUCIÓ de 24 de juliol de 2017, de la Direcció General de Centres i Personal Docent, per la qual se citen les persones interessades en el procediment ordinari número 2/000200/2017 a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8094

Data del DOGV
:   28-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/6937


Data del document
:   24-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 24 de juliol de 2017, de la Direcció General de Centres i Personal Docent, per la qual se citen les persones interessades en el procediment ordinari número 2/000200/2017 a comparéixer en la via jurisdiccional. [2017/6937]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat d'aquesta unitat administrativa l'expedient referit al procediment que es descriu.  
  
Recurrents: Inmaculada Alegre Sanahuja i d'altres.  
Persones interessades: el personal docent a qui és d'aplicació l'Ordre 16/2017, de 10 d'abril, de la Conselleria d'Educació, Investigació, Cultura i Esport, per la qual es convoca el procediment selectiu d'ingrés en el cos de professors d'Arts Plàstiques i Disseny.  
Descripció: recurs contenciós administratiu interposat contra la presumpta desestimació per silenci administratiu del recurs de reposició interposat contra l'Ordre 16/2017, de 10 d'abril, de la Conselleria d'Educació, Investigació, Cultura i Esport, per la qual es convoca el procediment selectiu d'ingrés en el cos de professors d'Arts Plàstiques i Disseny.  
  
Referència del Tribunal: procediment ordinari número 2/000200/2017.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar les persones interessades en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma deguda dirigit al Tribunal Superior de Justícia de la Comunitat Valenciana, Sala Contenciosa Administrativa Secció Segona. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte recorregut.  
  
València, 24 de juliol de 2017.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8196, del 22-12-2017 (2017/10367)

Notificació de la sentència dictada en el procediment de divorci contenciós número 788/2016.
--------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10111


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 788/2016. [2017/10439]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós - 000788/2016, seguides a instàncies de David García Murillo contra Grisel Cueva Bejarano, en situació de rebel·lia, en data 23 d'octubre de 2017, s'ha dictat una sentència, que té la part dispositiva com segueix:  
  
  
«Dispositiva  
Estime la demanda interposada per David García Murillo contra Grisel Cueva Bejarano i declare el divorci i dissolució del matrimoni format per ambdós, amb tots els efectes que hi són inherents.  
  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que contra aquesta resolució es pot interposar un recurs d'apel·lació que haurà de presentar-se per escrit davant d'aquest jutjat, en el termini de 20 dies, adjuntant-hi un resguard que acredite haver efectuat el dipòsit de 50 - en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a la demandada, Grisel Cueva Bejarano, en situació de rebel·lia i parador ignorat, expedisc i firme aquest edicte.  
  
València, 23 d'octubre de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8108, del 18-08-2017 (2017/6620)

Notificació de la sentència dictada en el procediment ordinari número 767/2015.
-------------------------------------------------------------------------------

### Dades del document

Número de DOGV
:   8108

Data del DOGV
:   18-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6620


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 767/2015. [2017/6620]  
Vicente Miñana Llorens, lletrat de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat la sentència que té l'encapçalament i la dispositiva que s'han ordenat publicar adaptats a la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei orgànica 15/1999, de 13 de desembre, de protecció de dades, que, literalment, és com segueix:  
  
«Procediment: procediment ordinari [ORD] 000767/2015-G.  
Demandant: Yoana Suescun Larrea.  
Procurador: Miguel Ángel Pedro Ruano.  
Demandat: Creación de Agrupación de Intereses Inmobiliarios, SL.  
  
Jutge/magistrat jutge que ho dicta: Javier Alba Marín.  
Dictat a Dénia  
Part dispositiva: estime la demanda formulada pel procurador Miguel Ángel Pedro Ruano, en nom i representació de Yoana Suescun Larrea, en representació de la seua filla menor d'edat, N. M. S., contra la mercantil Creación de Agrupación de Intereses Inmobiliarios, SL, i condemne la demandada a pagar a l'actora la quantitat de 16.404,18 euros, més els interessos legals que corresponen a l'esmentada quantitat des del dia 8 de juny de 2015; amb expressa imposició de les costes derivades d'aquest procés a la part demandada.  
El text íntegre de la resolució es troba a disposició de la part a l'oficina judicial.  
Mode d'impugnació: contra aquesta resolució es pot interposar un recurs d'apel·lació que s'interposarà davant d'aquest jutjat per a davant de l'Audiència Provincial d'Alacant.»  
  
Atés el parador ignorat de la part demandada, Creación de Agrupación de Intereses Inmobiliarios, SL , estenc aquesta cèdula perquè valga de notificació de forma deguda.  
  
Dénia, 18 de juliol de 2017.- El lletrat de l'Administració de justícia: Vicente Miñana Llorens.